b'\n_START_ARTICLE_\nVisual Studio\n_START_PARAGRAPH_\nMicrosoft Visual Studio (VS) je integrirano razvojno okolje (IDE) podjetja Microsoft. Namenjeno je razvoju programov za operacijske sisteme Windows, spletnih strani, spletnih aplikacij, spletnih storitev in aplikacij na osnovi ogrodja .NET._NEWLINE_Visual Studio uporablja razvojne platforme kot na primer Windows API, Winndows Forms, Windows Presentation Foundation, Windows Store in Silverlight. Producira lahko tako strojno kodo kot upravljano kodo, uporablja pa se tudi za razvoj v interpretiranih jezikih kot npr. Python._NEWLINE_\xc4\x8ceprav je okolje na voljo na omejenem \xc5\xa1tevilu operacijskih sistemov (predvsem Windows), se \xc5\xa1iroko uporablja za razvoj aplikacij prenosljivih med razli\xc4\x8dnimi platformami. Okolje podpira \xc5\xa1tevilne programske jezike, mo\xc5\xbena je integracija zunanjih urejevalnikov in drugih orodij (npr. prevajalnikov) in raz\xc5\xa1iritev funkcionalnosti preko vti\xc4\x8dnikov (primer je razvoj aplikacij za mobilna sistema Android in iOS preko vti\xc4\x8dnikov podjetja Xamarin)._NEWLINE_Urejevalnik izvorne kode podpira IntelliSense, komponento za avtomati\xc4\x8dno dopolnjevanje kode z raz\xc5\xa1irjeno funkcionalnostjo. _NEWLINE_VS je komercialno okolje. V okrnjeni razli\xc4\x8dici Visual Studio Express je dostopen kot brezpla\xc4\x8den program, ki pa ne podpira raz\xc5\xa1irljivosti preko vti\xc4\x8dnikov s strani neodvisnih razvijalcev. Razli\xc4\x8dica Community Edition, ki podpira vti\xc4\x8dnike, je brezpla\xc4\x8dna za osebno uporabo, akademsko upraabo in za uporabo v manj\xc5\xa1ih skupinah.'